techiaith/cofnodycynulliad_en-cy huggingface dataset:
English: Business Minister, I'd like to call for a statement by the Minister for Economy, please, reacting to the news that one of our major cities, Newport city centre, has more empty retail units now than any other city centre in Britain. Llywydd, in its heyday, Newport was the beating heart of retail in Wales - people flocked to the city centre to do their shopping from far and wide. We now see a bleak picture, after years of neglect by this Welsh Government treating Newport as Cardiff's poor cousin, and bad management from the local Labour council in Newport. One in three retail units stand empty. Even before this pandemic, Newport was reported to be one of the worst-performing cities in the UK in terms of shop vacancy rates, but this of course now has been exacerbated by the pandemic, moving Newport's future into a worrying place. Little has been done to attempt to bring new anchor stores into the Friars Walk development to attempt to combat the devastating departure of Debenhams, the key anchor store in the Friars Walk development, coupled with the cinema complex. I would be grateful if the Minister could outline in his statement whether he and the Welsh Government intend to step in to help Newport City Council tackle the increasingly worrying issues that Newport businesses are facing, and of course the adverse knock-on effect that that has on everyone across my region, and, indeed, Wales. Thank you, business Minister.
Welsh: Gweinidog Busnes, hoffwn i alw am ddatganiad gan Weinidog yr Economi, os gwelwch yn dda, gan ymateb i'r newyddion bod gan un o'n prif ddinasoedd, canol dinas Casnewydd, fwy o unedau manwerthu gwag nawr nag unrhyw ganol dinas arall ym Mhrydain. Llywydd, yn ei hanterth, roedd Casnewydd wrth wraidd manwerthu yng Nghymru - roedd pobl yn heidio i ganol y ddinas i wneud eu siopa o bob twll a chornel. Gwelwn ddarlun digalon nawr, ar ôl blynyddoedd o esgeulustod gan Lywodraeth Cymru yn trin Casnewydd fel cefnder tlawd Caerdydd, a rheolaeth wael gan y cyngor Llafur lleol yng Nghasnewydd. Mae un o bob tair uned fanwerthu yn wag. Hyd yn oed cyn y pandemig hwn, cafodd ei adrodd mai Casnewydd oedd un o'r dinasoedd sy'n perfformio waethaf yn y DU o ran y nifer o siopau gwag, ond mae hyn, wrth gwrs, nawr wedi'i waethygu gan y pandemig, gan symud dyfodol Casnewydd i le pryderus. Ychydig sydd wedi'i wneud i geisio dod â siopau angori newydd i ddatblygiad Friars Walk i geisio ymdrin ag effeithiau dinistriol Debenhams yn gadael, y siop angori allweddol yn natblygiad Friars Walk, ynghyd â chyfadeilad y sinema. Byddwn i'n ddiolchgar pe gallai'r Gweinidog amlinellu yn ei ddatganiad a yw ef a Llywodraeth Cymru yn bwriadu camu i mewn i helpu Cyngor Dinas Casnewydd i ymdrin â'r materion cynyddol bryderus y mae busnesau Casnewydd yn eu hwynebu, ac wrth gwrs yr effaith andwyol a gaiff hynny ar bawb ledled fy rhanbarth, ac, yn wir, Cymru. Diolch, Gweinidog busnes.
English: Thank you. I don't think this is a problem that's unique to Newport, or indeed unique to Wales. I think all our town centres, unfortunately, have seen a decline in the number of shops; I know certainly, in my own constituency, Wrexham has. So, I really don't think this is an issue that you can lay at the door of Newport local authority. I think it is really important that the Welsh Government continues to work with our local authorities. You'll be aware of the many schemes we have to support our town centres; certainly, the Transforming Towns scheme is one of great importance. I recently visited Bangor, in my capacity as Minister with responsibility for north Wales, to see what actions they were taking to reinvent, if you like, our town centres.
Welsh: Diolch. Nid wyf i'n credu bod hon yn broblem sy'n unigryw i Gasnewydd, nac yn wir yn unigryw i Gymru. Rwy'n credu bod pob un o ganol ein trefi, yn anffodus, wedi gweld gostyngiad yn nifer y siopau; gwn i'n sicr fod hynny'n wir am Wrecsam, yn fy etholaeth i. Felly, nid wyf i'n credu bod hwn yn fater y gallwch chi ei osod wrth ddrws awdurdod lleol Casnewydd. Rwy'n credu ei bod yn bwysig iawn bod Llywodraeth Cymru yn parhau i weithio gyda'n hawdurdodau lleol. Byddwch chi'n ymwybodol o'r cynlluniau niferus sydd gennym ni i gefnogi canol ein trefi; yn sicr, mae'r cynllun Trawsnewid Trefi yn bwysig iawn. Ymwelais i â Bangor yn ddiweddar, yn rhinwedd fy swydd fel Gweinidog â chyfrifoldeb dros y gogledd, i weld pa gamau yr oedden nhw'n eu cymryd i ailddyfeisio, os mynnwch chi, ganol ein trefi.
English: I'd like a statement about ensuring women's safety on public transport, please. My colleague Peredur Owen Griffiths and I have been dealing with the case of a woman in her late 70s who tried to get on a Stagecoach bus in Hay in late November. She was refused entry by an instructor, who told her that the service was only meant for students, even though the timetable didn't say that, and the woman in question had caught the same bus on countless previous occasions. The instructor slammed the door and drove off, leaving her on her own in the dark, in Hay, 30 miles from home. There is no taxi rank in Hay, and so she felt isolated and close to tears. The answers we've received from Stagecoach haven't been satisfactory. But this seems to speak to a wider issue. There have been cases related on social media recently of women across the UK being left stranded at bus stops, after running to get the last bus, within full sight of the driver, who's then driven off. So, I'd like a statement, please, from the Welsh Government, indicating what mandatory training could be made available as a requirement for those working on public transport about the vital role they have in helping secure women's safety.
Welsh: Hoffwn i gael datganiad am sicrhau diogelwch menywod ar drafnidiaeth gyhoeddus, os gwelwch yn dda. Mae fy nghyd-Aelod Peredur Owen Griffiths a minnau wedi bod yn ymdrin ag achos menyw yn ei 70au hwyr a geisiodd fynd ar fws Stagecoach yn y Gelli ddiwedd mis Tachwedd. Gwnaeth hyfforddwr wrthod mynediad iddi, a dywedodd wrthi fod y gwasanaeth wedi'i fwriadau at ddefnydd myfyrwyr yn unig, er nad oedd yr amserlen yn dweud hynny, ac roedd y fenyw dan sylw wedi dal yr un bws ar achlysuron blaenorol di-rif. Fe wnaeth yr hyfforddwr gau'r drws yn glep a gyrru i ffwrdd, gan ei gadael hi ar ei phen ei hun yn y tywyllwch, yn y Gelli, 30 milltir o'i chartref. Nid oes safle tacsis yn y Gelli, ac felly roedd hi'n teimlo'n ynysig ac yn agos at ddagrau. Nid yw'r atebion yr ydym ni wedi'u cael gan Stagecoach wedi bod yn foddhaol. Ond mae'n ymddangos bod hyn yn ymwneud â mater ehangach. Mae achosion wedi'u hadrodd ar y cyfryngau cymdeithasol yn ddiweddar o fenywod ledled y DU yn cael eu gadael wrth safleoedd bysiau, ar ôl rhedeg i gael y bws olaf, o fewn golwg glir y gyrrwr, sydd wedyn wedi gyrru i ffwrdd. Felly, hoffwn i gael datganiad, os gwelwch yn dda, gan Lywodraeth Cymru, yn nodi pa hyfforddiant gorfodol y byddai modd ei ddarparu yn ofynnol i'r rhai sy'n gweithio ar drafnidiaeth gyhoeddus ynghylch y rhan hanfodol sydd ganddyn nhw yn helpu i sicrhau diogelwch menywod.
English: Thank you. I think you raise a very important point. You'll be aware that the Minister for Social Justice brought forward a statement last week on women's safety in public places in Wales. Obviously, you are asking specifically about public transport, and I do think this is something that we could look at, to see what support we are able to give. I think, from what you were saying, it wasn't just a matter of being left behind; it was being treated rudely as well. Clearly, that is an issue that needs to be taken up with the company. I do hope you get a response in the very near future. But I do think that that wider issue around training is something that we could look at.
Welsh: Diolch. Rwy'n credu eich bod chi'n codi pwynt pwysig iawn. Byddwch chi'n ymwybodol bod y Gweinidog Cyfiawnder Cymdeithasol wedi cyflwyno datganiad yr wythnos diwethaf ar ddiogelwch menywod mewn mannau cyhoeddus yng Nghymru. Yn amlwg, rydych chi'n gofyn yn benodol am drafnidiaeth gyhoeddus, ac rwy'n credu bod hyn yn rhywbeth y byddai modd i ni ei ystyried, i weld pa gefnogaeth y gallwn ni ei rhoi. Rwy'n credu, o'r hyn yr oeddech chi'n ei ddweud, nad mater o gael ei gadael ar ôl yn unig ydoedd; roedd hi'n cael ei thrin yn anghwrtais hefyd. Yn amlwg, mae hynny'n fater y mae angen ei godi gyda'r cwmni. Rwy'n gobeithio y cewch chi ymateb yn y dyfodol agos iawn. Ond rwyf i yn credu bod y mater ehangach hwnnw ynghylch hyfforddiant yn rhywbeth y gallem ni ei ystyried.
English: Thank you. I was aware that you held the ovarian cancer awareness meeting last week. I think it's really important that such days are held and supported by Members of the Senedd. My understanding is that a lot of the symptoms are silent. I think it is important that we do hear from the Minister for Health and Social Services, and I will ask her to bring forward a written statement.
Welsh: Diolch i chi. Roeddwn i'n ymwybodol eich bod chi wedi cynnal y cyfarfod i godi ymwybyddiaeth o ganser yr ofari yr wythnos diwethaf. Rwy'n credu ei bod hi'n bwysig iawn fod digwyddiadau o'r fath yn cael eu cynnal a'u cefnogi gan Aelodau'r Senedd. Fy nealltwriaeth i yw bod llawer o'r symptomau yn rhai mud. Rwyf i o'r farn ei bod hi'n bwysig i ni gael clywed gan y Gweinidog Iechyd a Gwasanaethau Cymdeithasol, ac fe wnaf ofyn iddi hi gyflwyno datganiad ysgrifenedig.
English: We move on now to item 3. That item is the statement by the Minister for Finance and Local Government, a procurement update. I call therefore on the Minister to make her statement - Rebecca Evans.
Welsh: Rydym ni'n gallu symud ymlaen yn awr i eitem 3. Yr eitem hwnnw yw'r datganiad gan y Gweinidog Cyllid a Llywodraeth Leol ar y wybodaeth ddiweddaraf am gaffael. Rwy'n galw felly ar y Gweinidog i wneud ei datganiad - Rebecca Evans.
English: Finally, Minister, you mentioned the UK Government's procurement reform Bill, of course, and you know where Plaid Cymru stands on letting the UK Government legislate on matters that have actually been devolved to us here in the Senedd. Peter Fox was asking about how we can ensure legislative coherence. Well, let's do it ourselves - let's make sure that both pieces of legislation are introduced simultaneously by the same Government and scrutinised by the same Senedd. But you say you have assurances that allowing the UK Government to legislate on our behalf won't negatively impact the Welsh Government's proposed social partnership and public procurement (Wales) Bill. Are those the same kinds of assurances that they gave you on EU funding or on agricultural funding or the other examples that you yourself regularly remind us of where the UK Government haven't been true to their word?
Welsh: Yn olaf, Gweinidog, roeddech chi'n sôn am Fil diwygio caffael Llywodraeth y DU, wrth gwrs, ac rydych chi'n gwybod beth yw safbwynt Plaid Cymru ar adael llonydd i Lywodraeth y DU ddeddfu ar faterion a ddatganolwyd i ni yma yn y Senedd. Roedd Peter Fox yn gofyn sut y gallwn ni sicrhau cydlyniad deddfwriaethol. Wel, gadewch i ni wneud hynny ein hunain - gadewch i ni sicrhau bod y ddau ddarn o ddeddfwriaeth yn cael eu cyflwyno ar yr un pryd gan yr un Llywodraeth a'r un Senedd i graffu arnyn nhw. Ond rydych chi'n dweud bod gennych chi sicrwydd na fydd caniatáu i Lywodraeth y DU ddeddfu ar ein rhan ni'n cael effaith ddinistriol ar Fil partneriaeth gymdeithasol a chaffael cyhoeddus (Cymru) arfaethedig Llywodraeth Cymru. Ai dyma'r un sicrwydd a roddwyd i chi o'r blaen ynglŷn â chyllid yr UE neu ynglŷn â chyllid amaethyddol neu'r enghreifftiau eraill yr ydych chi eich hun yn ein hatgoffa ni'n fynych amdanyn nhw o Lywodraeth y DU yn methu â chadw ei gair?
English: I welcome this statement and hope we can later on this year have a Government debate on procurement. Procurement is one of the most important and powerful levers the Welsh Government can use to help achieve economic growth. Sustainable economic growth, fair work, decarbonisation and supporting the local economy can all benefit from a progressive procurement strategy. The Welsh public sector, including Welsh Government, health boards and Welsh Government sponsored bodies, together with local government, housing associations, colleges and universities, are major purchasers of goods and services. We have seen what Preston achieved in one city; just think what could be achieved within one nation, as in Wales. Will the Welsh Government make fair work a prerequisite for tendering for Welsh public sector contracts? Will the Welsh Government ensure that any firm that engages in fire and rehire will not be eligible to tender for Welsh public sector contracts? And will the Welsh Government look to reduce the size of the contracts to increase the number of local companies that can tender? Far too often we see the main contract going to someone in England or in Europe and then the subcontracts going to companies in Wales, and far too much of the profit then goes to England and Europe and doesn't stay in Wales.
Welsh: Rwy'n croesawu'r datganiad hwn ac yn gobeithio y gallwn ni gael dadl gan y Llywodraeth ar gaffael yn nes ymlaen eleni. Mae caffael yn un o'r ysgogiadau pwysicaf a mwyaf pwerus y gall Llywodraeth Cymru ei ddefnyddio i helpu i sicrhau twf economaidd. Fe all twf economaidd cynaliadwy, gwaith teg, datgarboneiddio a chefnogi'r economi leol i gyd elwa ar strategaeth gaffael flaengar. Mae sector cyhoeddus Cymru, gan gynnwys Llywodraeth Cymru, byrddau iechyd, a chyrff a noddir gan Lywodraeth Cymru, ynghyd â llywodraeth leol, cymdeithasau tai, colegau a phrifysgolion, yn brynwyr mawr o ran nwyddau a gwasanaethau. Rydym ni wedi gweld yr hyn a gyflawnodd Preston mewn un ddinas; meddyliwch beth y gellid ei gyflawni gan genedl gyfan, fel yng Nghymru. A fydd Llywodraeth Cymru yn gwneud gwaith teg yn rhagofyniad ar gyfer tendro am gontractau sector cyhoeddus Cymru? A wnaiff Llywodraeth Cymru sicrhau na fydd unrhyw gwmni sy'n ymhél â diswyddo ac ailgyflogi yn gymwys i dendro am gontractau sector cyhoeddus Cymru? Ac a fydd Llywodraeth Cymru yn ceisio lleihau maint y contractau i gynyddu nifer y cwmnïau lleol sy'n gallu tendro? Yn rhy aml o lawer fe welwn ni'r prif gontract yn mynd i rywun yn Lloegr neu yn Ewrop ac mae'r is-gontractau wedyn yn mynd i gwmnïau yng Nghymru, ac mae llawer gormod o'r elw'n mynd i Loegr ac Ewrop ac nid yn aros yng Nghymru.
English: Minister, I'm sorry if this sounds a bit like repetition, but we all do know just how important public procurement is and what an actual big economic lever it is for the public sector to help our businesses right across Wales. And, Minister, my question is: what engagement and discussions have you had with the Welsh Local Government Association and the economic forum that they have there to try to encourage local authorities right across Wales to support local businesses, because doing that will help local economies right across Wales? And, following on from that, what is the future of Sell2Wales with this Bill, because I know a lot of local firms in my constituency tell me that they struggle to get on the Sell2Wales frameworks, and then it's obviously very difficult for local authorities then to use local firms because they have to go through Sell2Wales. So, if you could tell me what the future is also for Sell2Wales with this Bill. Thank you.
Welsh: Gweinidog, mae'n ddrwg gennyf i os ydw i'n ailadrodd ryw ychydig, ond fe wyddom ni i gyd pa mor bwysig yw caffael cyhoeddus a chymaint o ysgogiad economaidd gwirioneddol y mae'n ei roi i'r sector cyhoeddus i helpu ein busnesau ni ledled Cymru. A, Gweinidog, fy nghwestiwn i yw hwn: pa ymgysylltu a thrafodaethau a gawsoch chi gyda Chymdeithas Llywodraeth Leol Cymru a'r fforwm economaidd sydd ganddyn nhw yno i geisio annog awdurdodau lleol ledled Cymru i gefnogi busnesau lleol, oherwydd fe fydd gwneud hynny'n helpu economïau lleol ledled Cymru? Ac, yn dilyn ar hynny, beth yw dyfodol GwerthwchiGymru gyda'r Bil hwn, oherwydd fe wn i fod llawer o gwmnïau lleol yn fy etholaeth i'n dweud wrthyf i eu bod nhw'n ei chael hi'n anodd bwrw ymlaen â fframweithiau GwerthwchiGymru, ac yna mae hi'n amlwg yn anodd iawn i awdurdodau lleol ddefnyddio cwmnïau lleol wedyn oherwydd ei bod hi'n rhaid iddyn nhw fynd drwy GwerthwchiGymru. Felly, rwy'n gofyn i chi hefyd beth fydd dyfodol GwerthwchiGymru gyda'r Bil hwn. Diolch.
English: I had a very interesting conversation with an economist recently who gave me a series of interesting statistics as we discussed the Government's policy in terms of procurement, and this is what I learnt. Thirty five per cent of the workforce in Wales work in health, education and care. As a result of that and the number of people working in the public sector, around 70 per cent of public funds go on different levels of wages. From public funds in Wales, around 17 per cent is spent on fleets of cars and so on, the long-term supply chain, things that aren't going to be made in Wales. So, bearing in mind procurement and these statistics, should we not ensure that more of our public expenditure is used on training, developing and local employment, ensuring that we have the skills here to do the work, similar to the programme to develop nurses, 'Grow Your Own Nurse', that Hywel Dda University Health Board has?
Welsh: Lywydd, ges i sgwrs ddifyr iawn yn ddiweddar efo economegydd a roddodd gyfres o ystadegau diddorol iawn i fi wrth ein bod ni'n trafod polisi caffael y Llywodraeth, a dyma ddaru mi ddysgu. Mae 35 y cant o weithlu Cymru yn gweithio yn y meysydd iechyd, addysg a gofal. O ganlyniad i hynny a'r nifer o bobl sy'n gweithio yn y sector cyhoeddus, mae tua 70 y cant o bres cyhoeddus felly yn mynd ar wahanol lefelau o gyflogau. O bres cyhoeddus Cymru, tua 17 y cant sy'n cael ei wario ar brynu nwyddau cadwyn hir, pethau fel fflyd ceir neu gyffuriau, pethau sydd byth yn mynd i gael eu gwneud yng Nghymru. Wrth ystyried caffael felly a'r ystadegau yma, oni ddylid sicrhau bod mwy o'n gwariant cyhoeddus ni yn cael ei ddefnyddio ar hyfforddiant, datblygu a chyflogaeth leol a sicrhau bod gennym ni'r sgiliau yma i wneud y gwaith, yn debyg i'r rhaglen meithrin ein nyrsys, 'Grow Your Own Nurse', sydd gan Fwrdd Iechyd Prifysgol Hywel Dda?
English: Yes, thank you for raising that question, and, absolutely, I've talked about the importance of capacity and capability within the procurement sector, but there is a great deal to do in terms of ensuring that people have the opportunity to find employment within our public sector. One of the things that I'm quite excited about is our personal learning accounts. So, we introduced these about 18 months ago, and it's part of our piloting work for the gender budgeting approach that we have here in Wales, but I think it's quite exciting now that we're expanding that to other areas too. The personal learning accounts are really there to support people who are potentially in employment at the moment, but who want to move up the ladder in their field of employment, or to potentially retrain to do something else. And I think there are big opportunities for that to be used within the public sector to ensure that people are able to access the roles that are for them. I'll give some further thought to the contribution, then, and potentially explore it with some of my other colleagues, because we do have a ministerial group that looks at procurement, and that's there to have those cross-Government discussions to ensure that we're all considering opportunities for joined-up approaches to procurement so that we can learn from each other and identify common challenges across Government. I think that the point you make about skills and capacity is one of those common challenges, so I'll be sure to have that as an item on our next agenda. Thank you.
Welsh: Ie, diolch i chi am godi'r cwestiwn hwnnw, ac, yn sicr, rwyf wedi sôn am bwysigrwydd capasiti a gallu o fewn y sector caffael, ond mae llawer i'w wneud o ran sicrhau bod pobl yn cael y cyfle i ddod o hyd i waith yn ein sector cyhoeddus. Un o'r pethau yr wyf i'n gyffrous iawn yn ei gylch yw ein cyfrifon dysgu personol. Felly, fe wnaethom ni gyflwyno'r rhain tua 18 mis yn ôl, ac maen nhw'n rhan o'n gwaith treialu ar gyfer y dull cyllidebu ar sail rhyw sydd gennym ni yma yng Nghymru, ond rwyf i o'r farn ei bod hi'n gyffrous iawn ar hyn o bryd am ein bod ni'n ehangu hwnnw i feysydd eraill hefyd. Mae'r cyfrifon dysgu personol ar gael mewn gwirionedd i gefnogi pobl a allai fod mewn cyflogaeth ar hyn o bryd, ond sy'n awyddus i ddringo'r ysgol ym maes eu cyflogaeth, neu i ailhyfforddi i wneud rhywbeth arall o bosibl. Ac rwy'n credu bod llawer o gyfleoedd i ddefnyddio'r rhain yn y sector cyhoeddus i sicrhau bod pobl yn gallu cael gafael ar y swyddi sy'n addas ar eu cyfer nhw. Rwyf i am roi rhywfaint o ystyriaeth bellach i'r cyfraniad, felly, ac o bosibl yn ei archwilio ef gyda rhai o'm cyd-Aelodau eraill, oherwydd mae gennym ni grŵp gweinidogol sy'n edrych ar gaffael, ac mae hwnnw yno i gael trafodaethau traws-Lywodraeth i sicrhau ein bod ni i gyd yn ystyried cyfleoedd ar gyfer dulliau cydgysylltiedig o gaffael er mwyn i ni allu dysgu oddi wrth ein gilydd a nodi heriau cyffredin ar draws y Llywodraeth. Rwy'n credu bod y pwynt a wnewch chi ynglŷn â sgiliau a maint yn un o'r heriau cyffredin hynny, felly fe fyddaf i'n siŵr o nodi honno'n eitem ar ein hagenda nesaf ni. Diolch i chi.
English: Next week, I'm going to be visiting an organic beef and sheep farm in the First Minister's constituency, which I'm much looking forward to. You won't be surprised to know that I'll be raising, with the Farmers Union of Wales officers who are going to be there, what we can do to grow more fruit and vegetables in Wales, which at the moment we currently import, which means they're less fresh and less nutritious. So, in light of the words of Rachel Lewis-Davies from the National Farmers Union, that farmers will grow anything where there is a market, what are we doing to help local authorities break down their procurement needs, particularly with free school meals for all primary schools in mind, so that contracts can be let in bite-sized chunks? Because we don't want all the business going to one particular business; we want to ensure that we have local markets and farmers being able to feed into particular needs for, say, two or three schools until they can expand their business further. But they're not - . How are you going to do this, given that it's not like turning on the tap, and you've got to plan these things? It seems to me that's quite a challenge for the public procurement Bill, which I look forward to scrutinising in the Equality and Social Justice Committee.
Welsh: Yr wythnos nesaf, fe fyddaf i'n ymweld â fferm organig bîff a defaid yn etholaeth y Prif Weinidog, ac rwy'n edrych ymlaen yn fawr at wneud hynny. Ni fyddech chi'n synnu o wybod y byddaf i, gyda swyddogion Undeb Amaethwyr Cymru a fydd yn bresennol, yn codi'r hyn y gallwn ni ei wneud i dyfu mwy o ffrwythau a llysiau yng Nghymru, sydd ar hyn o bryd yn cael eu mewnforio gennym ni, sy'n golygu eu bod nhw'n llai ffres ac yn llai maethlon. Felly, yng ngoleuni geiriau Rachel Lewis-Davies o Undeb Cenedlaethol yr Amaethwyr, a ddywedodd y byddai ffermwyr yn fodlon tyfu unrhyw beth lle ceir marchnad iddo, beth ydym ni'n ei wneud i helpu awdurdodau lleol i symleiddio eu hanghenion caffael, yn enwedig gyda phrydau ysgol rhad ac am ddim i bob ysgol gynradd dan ystyriaeth, fel gellir rhoi contractau mewn cegeidiau bach? Gan nad ydym ni'n dymuno i'r gwaith i gyd fynd i un busnes arbennig; rydym ni'n awyddus i sicrhau bod gennym ni farchnadoedd lleol a ffermwyr yn gallu bwydo i anghenion penodol ar gyfer dwy neu dair ysgol, dyweder, nes y gallan nhw ehangu eu busnes ymhellach. Ond dydyn nhw ddim - . Sut ydych chi am wneud hyn, o gofio nad yw hyn fel agor tap, ac mae'n rhaid i chi gynllunio'r pethau hyn? Mae hi'n ymddangos i mi fod honno'n dipyn o her i'r Bil caffael cyhoeddus, ac rwy'n edrych ymlaen at graffu ar hwnnw yn y Pwyllgor Cydraddoldeb a Chyfiawnder Cymdeithasol.